stanford-oval/wikipedia huggingface dataset:
באטלגראונד (2013)
עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
לאחר שניצח את רנדי אורטון באירוע לילה של אלופים על אליפות ה-WWE, דניאל בריאן הופשט מתואר זה לאחר שהשופט, סקוט ארמסטרונג, הודה שהוא ביצע ספירת שלוש מהירה מדי. לעומת זאת, טריפל H לא העניק לאורטון את חגורת האליפות בחזרה, משום שהוא ואשתו, סטפני מקמהן, האמינו שהיכולת של אורטון באירוע לילה של אלופים לא הייתה ברמה שבה הם ציפו מהפנים של ה-WWE להיות. הם טענו שהם רצו את אורטון האכזרי, שניהל מולם פיוד בעבר. לאחר מכן, נקבע שבריאן ואורטון יתמודדו פעם נוספת זה מול זה, הפעם על חגורת האליפות הפנויה.
ב-23 בספטמבר, ברי בלה הצמידה את AJ לי במהלך קרב חמש נגד חמש. הצמדה זו העניקה לברי את ההזדמנות להתמודד על אליפות הדיוות מול AJ לי באירוע באטלגראונד.
באירוע לילה של אלופים, רוב ואן דאם ניצח את אלוף העולם במשקל כבד, אלברטו דל ריו, כתוצאה מפסילה. לעומת זאת, דל ריו שמר על תוארו, מכיוון שחגורת אליפות לא יכולה להחליף ידיים כתוצאה מפסילה. ב-20 בספטמבר בפרק של התוכנית סמאקדאון, טריפל H העניק לואן דאם קרב חוזר מול דל ריו על התואר באירוע באטלגראונד. מיד לאחר מכן, דל ריו תקף את ואן דאם מאחורי הקלעים. שבוע לאחר מכן בתוכנית, הקרב קיבל התניה מסוג קרב הארדקור. ב-4 באוקטובר בפרק של התוכנית סמאקדאון, ואן דאם ניצח את פאנדנגו כתוצאה מפסילה, אך לאחר הקרב, ואן דאם הניח פח אשפה בפניו של פאנדנגו ואז ביצע עליו את מהלך ה-Van Terminator. מאוחר יותר באותו הערב, ואם דאם שלח את פח האשפה המרוסק לדל ריו כ"מתנה".
CM פאנק פתח בפיוד בחודש יולי עם פול היימן לאחר שהיימן גרם לו לאבד את הסיכויים לזכות במזוודת כסף בבנק אשר הייתה על חוזה לאליפות ה-WWE במהלך קרב הסולם כסף בבנק באירוע כסף בבנק. היימן עשה זאת, מכיוון שפאנק הודיע להיימן שהוא לא יזדקק לשירותיו כמנג'ר מעתה ואילך. מעשה זה הוביל לכך שפאנק נאבק מול ברוק לסנר באירוע סאמרסלאם, שבו פאנק הפסיד. פאנק המשיך בעימות שלו מול היימן ומול הלקוח האחר שלו, קורטיס אקסל, כאשר זה הוביל לקיום קרב הדחות האנדיקאפ 2 נגד 1 באירוע לילה של אלופים. לאחר שאקסל הודח, פאנק אזק את היימן ותקף אותו בצורה דומה שבה היימן עשה לו שבועות ספורים קודם לכן בפרק של התוכנית Raw. רייבאק הגיע ונחלץ לעזרת היימן, כשהוא השליך את פאנק לתוך שולחן ועזר להיימן לנצח בקרב. ב-23 בספטמבר בפרק של התוכנית Raw, קרב בין פאנק לרייבאק נקבע לאירוע באטלגראונד.
קודי רודס פוטר מה-WWE על ידי טריפל בשל אי ציות לאחרון. אחיו, גולדאסט, פתח במאמצים כדי להחזיר את קודי. ב-30 בספטמבר בפרק של התוכנית Raw, האחים רודס היו אמורים להתמודד מול אלופי הזוגות של ה-WWE, רומן ריינס וסת' רולינס מקבוצת המגן בקרב שאינו היה על חגורות האליפות של האחרונים. טריפל H וסטפני מקמהן החליטו שבמידה שהאחים רודס ינצחו, קודי יוחזר ל-WWE. מנגד, אם הם יפסידו, גולדאסט ואביו של קודי, דאסטי רודס, ששימש כמאמן ב-NXT, יפוטרו מה-WWE בנוסף להרחקת משפחת רודס מהארגון לאלתר.
באותו הערב, R-טרות' ניצח את האלוף הבין יבשתי, קורטיס אקסל, בקרב שאינו היה על התואר. יומיים לאחר מכן בפרק של התוכנית Main Event, נודע שהשניים יתמודדו זה מול זה על האליפות הבין יבשתית באירוע באטלגראונד.
ב-30 בספטמבר בפרק של התוכנית Raw וב-4 באוקטובר בפרק של התוכנית סמאקדאון, בריי וויאט שלח מסרים סודיים לקופי קינגסטון לאחר הקרבות של האחרון. מסרים אלה הובילו לקביעת קרב בין השניים באירוע באטלגראונד.
עוד, נקבע שקאלי הענק וסנטינו מארלה יתמודדו בקרב זוגות מול The Real Americans (אנטוניו סזארו וג'ק סוואגר).
אירוע

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: ג'ון "בראדשו" לייפילד
צוות השידור באנגלית: ג'רי לולר
צוות השידור בספרדית: קרלוס קבררה
צוות השידור בספרדית: מרסלו רודריגז
מראיינת: רנה יאנג
כרוזים: ליליאן גרסיה
כרוזים: ג'סטין רוברטס
שופטים: מייק קיודה
שופטים: צ'ארלס רובינסון
שופטים: ג'ון קון
שופטים: ג'ייסון איירס
שופטים: סקוט ארמסטרונג
שופטים: צ'אד פטון
שופטים: מארק האריס
שופטים: רוד זאפאטה
פאנל לפני האירוע: ג'וש מת'יוז
פאנל לפני האירוע: טנסאי
פאנל לפני האירוע: המיז
פאנל לפני האירוע: טייטוס אוניל
אירוע > מופע מקדים

המופע המקדים הכיל קרב אחד בודד, ובו דולף זיגלר התמודד מול דמיאן סנדאו. זיגלר ניצח בקרב לאחר שביצע על סנדאו את מהלך הסיום שלו, הזיג זג.
אירוע > קרבות מקדימים

האירוע עצמו נפתח בקרב שבו אלברטו דל ריו הגן על אליפות העולם במשקל כבד נגד רוב ואן דאם בקרב הארדקור. דל ריו הכריח את ואן דאם להיכנע למהלך הקרוס ארמברייקר שלו, כאשר ידו של ואן דאם נעטפה בתוך כיסא. כתוצאה מכך, דל ריו ניצח בקרב ושמר על התואר בהצלחה.
אז, קאלי הענק וסנטינו מארלה התמודדו מול The Real Americans (אנטוניו סזארו וג'ק סוואגר). האחרונים ניצחו בקרב לאחר שסזארו ביצע על קאלי את מהלך הסזארו סווינג אשר הספיק לו כדי להצמיד את קאלי לספירת שלוש מוצלחת.
בקרב שבא לאחר מכן, קורטיס אקסל (שלווה לקרב על ידי פול היימן) הגן על האליפות הבין יבשתית נגד R-טרות'. בסיום, אקסל שמר על תוארו בהצלחה לאחר שביצע על טרות' את מהלך ההאנגמן פייסבאסטר.
בקרב הרביעי, AJ לי הגנה על אליפות הדיוות נגד ברי בלה. AJ לי שמרה על תוארה לאחר שביצעה מהלך הצמדה על ברי.
לאחר מכן, קודי רודס וגולדאסט התמודד מול אלופי הזוגות של ה-WWE, המגן (רומן ריינס וסת' רולינס) בקרב שבו משרות העבודה של משפחת רודס הונחו על כף המאזניים. רודס וגולדאסט ניצחו בקב לאחר שרודס ביצע על רולינס את מהלך הקרוס רודס. בעקבות זאת, השניים שמרו על עבודתם ב-WWE.
בקרב שבא לאחר מכן, בריי וויאט התמודד מול קופי קינגסטון. וויאט ניצח בקרב לאחר שביצע על קינגסטון את מהלך "האחות אביגיל".
בקרב הלפני אחרון, CM פאנק התמודד מול רייבאק. בסיום, המנג'ר של רייבאק, פול היימן, הוציא מקל במבוק מתחת לזירה וניסה להכות בעזרתו את פאנק. בזמן שדעתו של השופט הוסחה, פאנק הכה את רייבאק בעזרת מכה מתחת לחגורה כדי לנצח בקרב.
אירוע > הקרב המרכזי

בקרב המרכזי, דניאל בריאן ורנדי אורטון התמודדו אחד מול השני על אליפות ה-WWE הפנויה. ברגעי הסיום של הקרב, ביג שואו תקף את שני המשתתפים בקרב ואף את השופט. כתוצאה מכך, הקרב הסתיים ללא הכרעה.
תוצאה לאורך זמן

לילה לאחר מכן בפרק של התוכנית Raw, נקבע שרנדי אורטון יתמודד פעם נוספת נגד דניאל בריאן על אליפות ה-WWE הפנויה, הפעם בקרב גיהנום בכלוב במסגרת האירוע גיהנום בכלוב. לקהל ניתנה האפשרות לבחור את השופט המיוחד בקרב מבין בוקר טי, בוב באקלנד ושון מייקלס. מייקלס היה זה שנבחר על ידי הקהל כמי שישפוט בקרב על אליפות ה-WWE בין בריאן לאורטון. באירוע גיהנום בכלוב, אורטון ניצח את בריאן והפך לאלוף ה-WWE לאחר שמייקלס ביצע על בריאן את מהלך הסופרקיק.
לאחר שתקף את בריאן ואורטון, ביג שואו פוטר על ידי סטפני מקמהן. תגובתו של ביג שואו לא איחרה לבוא, כאשר הוא תקף את טריפל H מאוחר יותר באותו הערב ואת הג'נרל מנג'ר של Raw, בראד מדוקס ב-18 באוקטובר בפרק של התוכנית סמאקדאון. ב-21 באוקטובר בפרק של התוכנית Raw, הוא נהג במשאית ונכנס איתה אל האולם במטרה לעצור את האות'וריטי ואת אורטון, ובשבוע לאחר מכן, הוא תקף את אורטון. ביג שואו הורחק מה-WWE על ידי טריפל H, אך ב-4 בנובמבר בפרק של התוכנית Raw, הוא הוחזר לארגון, כשהתמודד מול אורטון על אליפות ה-WWE באירוע סדרת ההישרדות, קרב שבו אורטון ניצח.
לאחר שרוב ואן דאם נותר מחוץ לתמונת האליפות, אלברטו דל ריו ניסה לכפות על ויקי גררו להפוך אותו ל"פנים של ה-WWE" עקב העובדה שהוא האלוף הראשי היחיד בארגון. מאוחר יותר באותו הערב, דל ריו התמודד מול ריקרדו רודריגז. ויקי גררו קבעה שדל ריו יגן על תוארו באירוע גיהנום בכלוב מול ג'ון סינה, שנעדר מפעילות בעקבות פציעה במרפק מאז האירוע סאמרסלאם. בקרב בינו לבין רודריגז, דל ריו ניצח, כשלאחר הקרב הוא תקף את רודריגז בעזרת כיסא. באירוע גיהנום בכלוב, דל ריו הפסיד את האליפות לסינה.
CM פאנק המשיך בפיוד שלו עם פול היימן ורייבאק. ב-9 באוקטובר, נקבע ש-CM פאנק יתמודד פעם נוספת נגד רייבאק, הפעם באירוע גיהנום בכלוב. חמישה ימים לאחר מכן בפרק של התוכנית Raw, היימן התלונן בפני הג'נרל מנג'ר של Raw, בראד מדוקס, על כך שפאנק השתמש במכה מתחת לחגורה כדי לנצח את רייבאק בזמן שגבו של השופט הופנה למתרחש. כתוצאה מכך, מדוקס קבע אתגר "נצח את השעון", שבו מי שינצח בקרב ויקבע את הזמן הקצר ביותר, יוכל לבחור את ההתניה לקרב ביניהם באירוע גיהנום בכלוב. רייבאק ניצח בקרב שלו את R-טרות' בזמן של 5 דקות ו-44 שניות, בעוד שפאנק ניצח את קורטיס אקסל בזמן של 5 דקות ו-33 שניות. הניצחון בזמן הקצר ביותר היה שייך לפאנק, ולכן בחירת ההתניה לקרב הייתה בידיו. פאנק בחר להיאבק מול רייבאק ופול היימן בקרב האנדיקאפ 2 נגד 1 מסוג גיהנום בכלוב. בקרב זה פאנק ניצח ולאחר מכן הוא תקף את היימן על גג הכלוב.
קודי רודס וגולדאסט אתגרו את ריינס ורולינס לקרב זוגות ללא פסילות על אליפות הזוגות של ה-WWE. רודס וגולדאסט ניצחו את ריינס ורולינס והפכו לאלופי הזוגות החדשים של ה-WWE לאחר שביג שואו תקף את חברי קבוצת המגן.
AJ לי נותרה בביתה בעקבות סימנים של זעזוע מוח מקרב ההגנה שלה על אליפות הדיוות באירוע באטלגראונד. ב-18 באוקטובר בפרק של התוכנית סמאקדאון, ברי בלה ניצחה את AJ לי בקרב שאינו היה על התואר. שלושה ימים לאחר מכן בפרק של התוכנית Raw, ברי ואחותה, ניקי, ניצחו בקרב זוגות את AJ לי וטמינה סנוקה, כשברי היא זו שהצמידה את AJ לי לניצחון. הצמדה זו העניקה לברי הזדמנות נוספת להתמודד על אליפות הדיוות מול AJ לי באירוע גיהנום בכלוב.
ביקורות

האירוע זכה לביקורות שליליות בקרב המבקרים והצופים.
מייק ג'ונסון מהאתר PWInsider.com כינה את האירוע ככישלון עד כדי כך שהארגון חייב התנצלות בפני קהל אוהדיו.
ג'יימס קאלדוול מהאתר PWTorch.com אמר שהקרב על האליפות הבין יבשתית והקרב בין פאנק לרייבאק היו ברמה של מופע רגיל שאינו שודר בטלוויזיה. הוא המשיך ואמר ש"ארגון ה-WWE היה חייב לתת למשפחת רודס את הניצחון באירוע על מנת לזרוק לקהל הצופים עצם כלשהו, במיוחד לאחר שהקרב המרכזי על אליפות ה-WWE הפנויה הסתיים ללא הכרעה ברורה ואור הזרקורים על ביג שואו לא יכול ליצור מחווה לרצון טוב. בסך הכל, הקרב המרכזי היה ברמה אחת או שתיים נמוכה יותר מהקרב המרכזי של החודש שעבר. הקרב מעולם לא הועבר להילוך שני".
מגזין ההיאבקות Wrestling Observer Newsletter הכתיר את אירוע זה לאירוע ההיאבקות הגרוע ביותר של שנת 2013.
תוצאות

| מס' | תוצאות | התניות | זמן |
| --- | --- | --- | --- |
| P1 | דולף זיגלר ניצח את דמיאן סנדאו | קרב יחידים | 10:22 |
| 2 | אלברטו דל ריו (א) ניצח את רוב ואן דאם בהכנעה | קרב הארדקור על אליפות העולם במשקל כבד | 17:08 |
| 3 | The Real Americans (אנטוניו סזארו וג'ק סוואגר) (עם זב קולטר) ניצחו את קאלי הענק וסנטינו מארלה (עם הורנסווגל) | קרב זוגות | 07:11 |
| 4 | קורטיס אקסל (א) (עם פול היימן) ניצח את R-טרות' | קרב יחידים על האליפות הבין יבשתית | 07:36 |
| 5 | AJ לי (א) (עם טמינה סנוקה) ניצחה את ברי בלה (עם ניקי בלה) | קרב יחידים על אליפות הדיוות | 06:37 |
| 6 | קודי רודס וגולדאסט (עם דאסטי רודס) ניצחו את המגן (רומן ריינס וסת' רולינס) (עם דין אמברוז) | קרב זוגות מאחר שקודי וגולדאסט ניצחו, הם נשכרו מחדש על ידי ה-WWE אם המגן היו מנצחים, דאסטי היה מאבד את העבודה שלו כמאמן ב-NXT ומשפחת רודס הייתה מורחקת מה-WWE | 13:54 |
| 7 | בריי וויאט (עם אריק רואן ולוק הארפר) ניצח את קופי קינגסטון | קרב יחידים | 08:27 |
| 8 | CM פאנק ניצח את רייבאק (עם פול היימן) | קרב יחידים | 14:47 |
| 9 | דניאל בריאן נגד רנדי אורטון הסתיים ללא הכרעה | קרב יחידים על אליפות ה-WWE הפנויה | 25:00 |
(א) – מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  דוח הרבעון האחרון של ה-WWE בשנת 2013
↑  הביקורת של מייק ג'ונסון באתר PWInsider.com
↑  הביקורת של ג'יימס קאלדוול (שעה ראשונה) באתר PWTorch.com
↑  הביקורת של ג'יימס קאלדוול (שעה שלישית) באתר PWTorch.com
↑  חלוקת הציונים של דייב מלצר לאירוע באטלגראונד 2013
↑  זיגלר ניצח את סנדאו (קרב במופע המקדים)
↑  דל ריו ניצח את רוב ואן דאם (קרב הארדקור)
↑  ה-Real Americans ניצחו את קאלי הענק וסנטינו מארלה
↑  אקסל ניצח את R-טרות' ושמר על האליפות הבין יבשתית
↑  AJ לי ניצחה את ברי בלה ושמרה על אליפות הדיוות
↑  קודי רודס וגולדאסט ניצחו את רומן ריינס וסת' רולינס
↑  וויאט ניצח את קינגסטון
↑  CM פאנק ניצח את רייבאק
↑  בריאן נגד אורטון הסתיים ללא הכרעה
ארתור רקהאם

| --- | --- |

דיוקן עצמי, 1934
 לידה:  19 בספטמבר 1867 לואישהאם, לונדון
 פטירה:  6 בספטמבר 1939 (בגיל 71) לימפספילד, מחוז סארי
 לאום:  אנגלי
 מקום לימודים:  בית הספר הסיטי של לונדון  בית הספר לאמנות סיטי וגילדות לונדון 
 תקופת הפעילות:  1882–1939 (כ־57 שנים) 
 תחום יצירה:  איור מעשיות ספרי ילדים
 זרם באמנות:  ציור פיות 
 יצירות ידועות:  Gulliver's Travels, The Land of Enchantment, Mother Goose, Bird Watching, A Midsummer-Night's Dream 
 בן או בת זוג:  Edyth Starkie 
 חתימה:   
 
ארתור רקהאם (באנגלית: Arthur Rackham;‏ 19 בספטמבר 1867, לואישהאם, לונדון – 6 בספטמבר 1939, לימפספילד, מחוז סארי) היה מאייר אנגלי, שנודע בעיקר באיוריו לסיפורי מעשיות וספרי ילדים.
ביוגרפיה

רקהאם נולד בשנת 1867 בלואישהאם שבלונדון, במשפחה בת 12 ילדים. ב-1884, כשהיה בן 17, נסע עם שתי דודותיו בספינה לאוסטרליה במטרה להיטיב עם בריאותו הרופפת. בגיל 18, לאחר ששב לבריטניה, עבד כפקיד במשרד הכבאות בווסטמינסטר ובמקביל החל בלימודי ערב בבית הספר לַמבֶּת' לאמנות (Lambeth School of Art).
בשנת 1892 עזב את משרת הפקידות והחל לעבוד בעיתון The Westminster Budget ככתב ומאייר. איוריו הראשונים לספר הופיעו ב-1893 בספר "אל העבר האחר" (To the Other Side) מאת תומאס רודס (Rhodes), אולם עבודתו הרצינית הראשונה הייתה האיורים לקובץ הסיפורים הקצרצרים (אנ') של אנתוני הופ (אנ')‏, The Dolly Dialogues. מכאן ואילך הפכו האיורים לספרים לקריירה של רקהאם לשארית חייו.
הוא השתתף בשבועון הסאטירה וההומור "פאנץ' (Punch) וב-The Graphic, ואייר ספרים רבים, בהם "הרפתקאות אליס בארץ הפלאות", משלי איזופוס, "חלום ליל קיץ", "פיטר פן".
בתערוכה העולמית של מילאנו ב-1906 זכה רקהאם במדליית זהב, וב-1912 זכה שוב במדליית זהב בברצלונה.
יצירותיו הוצגו בתערוכות רבות, בהן תערוכה שנערכה בלובר בפריז ב-1914.
בשנת 1903 נישא לאדית סטארקי (אנ')‏ (1867–1941), ציירת דיוקנאות. ב-1908 נולדה לזוג בת, ברברה.
רקהאם נפטר ב-1939 מסרטן בביתו שבכפר לימפספילד (אנ'), במחוז סארי שבדרום-מזרח אנגליה.
טכניקה

רקהאם המציא טכניקה ייחודית משלו, הדומה לרפרודוקציה של תצלום: תחילה היה משרטט בעיפרון את קווי המתאר, ואז היה מתווה בתוכו צורות ופרטים. לאחר מכן היה מוסיף קווים בעט ובטוש שחור (דיו הודי (אנ')), ולאחר שהתייבש הדיו היה מוחק את שרידי העיפרון. בציורי צבע היה משתמש בצבעים רבים, ויוצר גוונים שקופים-למחצה.
בנוסף, הוא השתמש בגזירי צלליות. היה זה פיתוח שלו לטכניקה שרווחה בציורי דיוקן במאה ה-19. רקהאם עשה שימוש בטכניקה זו כבר בעבודותיו המוקדמות, אולם היא הגיעה לשיאה בשנים שלאחר מלחמת העולם הראשונה, באיוריו ל"סינדרלה" (1919) ו"היפהפייה הנרדמת" (1920).
השפעתו

ארתור רקהאם נחשב לאחד המאיירים המובילים בתור הזהב של האיור הבריטי (1900–1914). בתקופה זו היה ביקוש רב לספרים המלווים באיורים איכותיים, שנהוג היה לתת כמתנה בחג המולד. רבים מספריו של רקהאם הופקו במהדורה רגילה ולצדה מהדורה מוגבלת מהודרת, פעמים רבות כרוכה ב קלף ולעיתים חתומה על ידו. הפופולריים שבהם הודפסו בהמשך בפורמט קטן וזול יותר (octavo edition). עם פרוץ המלחמה פסק הביקוש לספרים באיכות כזו, ובשנות ה-20 הלך ודעך באופן כללי הביקוש לסיפורי פנטזיה ומעשיות.
לאחר מותו זכו יצירותיו לפופולריות בבריטניה ובאמריקה הצפונית. תעשיית כרטיסי ברכה עושה שימוש בתמונותיו, ורבים מספריו עדיין נדפסים ונמכרים.
גלריה

איור ל"עמי ותמי", מתוך The Fairy Tales of the Brothers Grimm בתרגום גברת אדגר לוקס (1909)
הענקים לוכדים את פְרֶיָה: אחד מאיוריו של רקהאם ל"זהב הריין" מאת ריכרד וגנר (1911)
"זיגפריד מעיר את ברונהילדה", איור ל"זיגפריד" של וגנר (1911)
"בנות הריין וזיגפריד", איור ל"דמדומי האלים" של וגנר (1911)
זיפריד מחשל מחדש את החרב נוֹטוּנג בעוד מימֶה רוקח שיקוי שינה שישמש נגדו, איור ל"זיגפריד" (1911)
אלבריך משוחח עם האגן, איור ל"דמדומי האלים" (1911)
אלבריך חובש את הטרנהלם (אנ') ונעלם, אחיו מימה נותר נראה, איור ל"זהב הריין" (1911)
"זיגפריד קוטל את פאפניר", איור ל"זיגפריד" (1911)
דהרת הוולקירות, איור ל"הוולקיריה" (1911)
"הנורנות טוות את הגורל", איור ל"דמדומי האלים" (1911)
ולקיריה רכובה על סוס
"היאך בטירת קרבונק (אנ') אחזה עלמה בגביע הקדוש וחזתה את הישגיו של גלהאד", איור לספרו של אלפרד ויליאם פולארד (אנ')‏ The Romance of King Arthur and His Knights of the Round Table‏ (1917)
"שלושת הדובים", איור מתוך English Fairy Tales‏ (1918) מאת פלורה אנני סטיל (אנ')
"הענק גרגנטואה והמכשף הזקן המרושע הופכים את בתו של הדוכס לאיילה לבנה", מתוך English Fairy Tales‏ (1918)
"פי-פי-פוֹ-פוּם, אני מריח את ניחוח דמו של אנגלי": איור ל"ג'ק ואפון הפלא", מתוך English Fairy Tales‏ (1918)
"הענק מקורמור (אנ') היה אימתם של הכפרים כולם", מתוך English Fairy Tales‏ (1918)
"עורי, הו עורי, ברד איזבל": איור לבלדה "בקי הצעירה" (אנ') מתוך Some British Ballads‏ (1919)
"שני בני עורב", איור מתוך Some British Ballads‏ (1919)
הערות שוליים

↑  Arousing Delight: Arthur Rackham, Artist and Illustrator: Style, Subjects, Technique, and Technology, Clarke Historical Library, Central Michigan University.
| --- | --- |
בקרת זהויות :  NLI: 987007277747605171  PLWABN: 9810566441805606  BIBSYS: 90136064  BNE: XX986063  BnF: cb12033033r (data)  CANTIC: a1111471x  CiNii: DA01926984  DAAO: arthur-rackham  GND: 119073498  ISNI: 0000 0001 2134 8434  LCCN: n79041840  LNB: 000126623  MusicBrainz: 22343ac0-79de-4a39-be22-0ef41a66fea2  NDL: 00453569  NGV: 6949  NKC: xx0126765  NLA: 35438826  NLG: 319407  NLK: KAC199622363  NSK: 000062368  NTA: 071012109  RERO: 02-A003722663  RKD: 65352  SELIBR: 279800  SNAC: w61z45sp  SUDOC: 028508203  Trove: 952994  ULAN: 500004195  VcBA: 495/352473  VIAF: 59098690   WorldCat (עם VIAF): 59098690
ארז'בט קנר

| --- | --- |
אין תמונה חופשית
 לידה:  7 באוקטובר 1897 גוימה, הונגריה 
 פטירה:  1 במרץ 1998  (בגיל 100) שיקגו, ארצות הברית 
 תחום יצירה:  טיפוגרפיה 
 
ארז'בט קנר (בהונגרית: Kner Erzsébet; גיומנדרד, 7 באוקטובר 1897 – שיקגו, 1 במרץ 1998) הייתה טיפוגרפית ואמנית כריכת ספרים יהודייה-הונגרייה.
ביוגרפיה

ארז'בט קנר נולדה במשפחה יהודית כחמישית מששת ילדיהם של מייסד בית הדפוס איזידור קנר ושל קורנליה נטר. בניגוד לאחיה, לא הועידו אותה הוריה לקריירת הדפסת וכריכת ספרים, אך הדפוס והספרים מילאו תפקיד מרכזי בחיי המשפחה, שכן היא חיה בתווך זה תקופה ארוכה ולכן גם היא התקרבה לדפוס, לכריכה ובכלל לעולם הספרים. היא השלימה את לימודיה בבית הספר היהודי המקומי.
ארז'בט קנר המשיכה את לימודיה בבית הספר הגבוה לבנות במזטור. שם למדה גרמנית וצרפתית. בית הספר גם העניק הכשרה מיוחדת לתלמידותיו, כגון לימודי נגינה בפסנתר, עבודות יד ובמסגרת שיעורי החינוך גופני גם מחול והחלקה על קרח. לאחר שסיימה את לימודי שש הכיתות של התיכון, היא החליטה שהיא רוצה לסיים את בחינות הבגרות ואחר כך ללמוד באוניברסיטה. היא נרשמה בבודפשט לגימנסיה של בנות ברובע 4 כתלמידה פרטית. לבסוף השיגה את תעודת הבגרות שלה בדצמבר 1919.
לאחר שסיימה את בחינות הבגרות חזרה לבית הוריה, ונשארה שם תקופה די ממושכת. כתוצאה מכך התקרבה לעסקי הספרים. לאחיה הגדול, אימרה קנר, הייתה השפעה רבה עליה. לבסוף החליטה על קריירת כריכת ספרים בקיץ 1920. איזידור קנר תמך בתוכניותיה של בתו, אך בדרכו המחמירה, הוא גם קבע את המסגרת הלמידה.
"את חייבת לדעת", אמר לארז'בט, "שזו מלאכה קשה ולא קלה ללימוד. לא אתן שתיצרי שום סוג של ניסיונות אמנותיים עד שתצליחי ליצור כריכת בד פשוטה באופן מושלם." בהתאם לכוונותיו של אביה, ארז'בט קנר התקשרה בחוזה חניכות עם החברה המשפחתית ולמדה את החלק הטכני של כריכת הספרים במשך שנה. המורה והמנחה שלה היה אישטוואן פינטר. היא למדה את הדרישות של ה"עבודה רגילה", את טכניקות "כריכת העור", ואת ה"הזהבה הידנית".
בשנת 1922 נרשמה לבית הספר הפרטי לאומנויות של אלמוש יאשיק בבודפשט. במקביל ללימודיה, עבדה כחניכה בכריכיית הספרים של יוליה צ'רנה. המשפחה, שראתה את מחויבותה המקצועית של ארז'בט, החליטה לשלוח אותה ללייפציג ללמוד. היא הגיעה למרכז הדפוס הגרמני באביב 1923 ונכנסה לכיתת האמן של אחד מאמני כריכת הספרים הגרמנים הנודעים ביותר, הוגו שטיינר-פראג, שם לימדו תכנון כריכות והזהבה. בתקופה זו הושפעה ארז'בט קנר עוד יותר מאמנות כריכת הספרים של התקופה. כריכות ששיקפו בעיקר את רוח הבאוהאוס. אף על פי שלא הפכה לחסידת המגמה, זו השפיעה על עבודתה המאוחרת יותר, שכן העניקה את החוויה של שבירת הצורות המסורתיות. היא גם הרחיבה את הידע הטכני שלה בסדנת האקדמיה.
גם שני אחיה הנוספים לאימרה, אנדרה קנר (נספה בשואה) ואלברט קנר (היגר גם הוא לארצות הברית), עסקו בדפוס.
פעילותה > סדנת בודפשט

בסתיו 1924 פתחה סדנה עצמאית בבודפשט בתמיכת המשפחה. כריכת הספרים ההונגרית הייתה במצב משברי בכל התחומים בעת פתיחת הסדנה שלה. בדרך העבודה המסורתית של כריכה ידנית, היא הייתה צריכה להתמודד באותה עת עם תחרות המחירים של כריכת הספרים במכונה, ההרמוניה של המלאכה והאמנות שהתפתחה במשך מאות שנים נשברה ללא תקנה. כריכות המכונה, שעבדו במספר רב של עותקים, עדיין לא מצאו את ההרמוניה הקודמת ואת השילוב של התעשייה והאמנות, לא מבחינת הטכנולוגיה ולא מבחינת הצורה. במצב זה נקטה ארז'בט קנר, בעצת אחיה אימרה קנר, קו עסקי שונה והחליטה לא להתחרות במחיר, אלא באיכות האמיתית. היא אף הצליחה להגשים זאת בעזרת משפחתה.
פעילותה > סדנת שיקגו

היא שרדה את שנות מלחמת העולם השנייה, את תקופת רדיפת היהודים ואת השואה, אך בזמן ההלאמה של בית הדפוס של אביה בשנת 1949 בחרה להתיישב בארצות הברית כדי לשמור על עצמאותה. היא קיבלה עבודה בשיקגו והוזמנה על ידי ספריית ניוברי (The Newberry Library) לכרוך מחדש את הדפסי המקור (אינקונבולה) הלא-כרוכים או הפגומים שהיו ברשות הספרייה. העבודה נמשכה כמעט שנה בהצלחה גדולה עבור ארז'בט קנר. לאחר מכן הייתה עמיתה גם בספריית ג'ון קריר (John Crear Library). מהעמלות שקיבלה היא הקימה סדנה דומה לזו שהייתה לה בבודפשט. בית המלאכה שלה בשיקגו פעל בין השנים 1952–1982 ועבד בעיקר עבור מו"לים ביבליופילים, אספנים, ספריות ומשרדי פרסום. באמריקה היא נחשבה לאמנית אירופית שהכירה מסורות מלאכה בת מאות שנים, אך קלטה גם את המגמות המודרניות. היא פרשה מעבודה פעילה בגיל 85.
פרסים והוקרה

על עבודתה ככורכת ספרים אמנותית
קיבלה בשנת 1987 את עיטור מסדר הכוכב של הרפובליקה העממית ההונגרית
קיבלה בשנת 1997 את פרס הרפובליקה של הונגריה Pro Culturica Hungarica
לקריאה נוספת

אדם ארדס: ארז'בט קנר: הקריירה של כריכת ספרים מהמאה העשרים (גיומנדרד, 1997)
אדם ארדס: ארז'בט קנר (כתב העת "ביקורת ספרים הונגרית", 1998)
אינדקס ביוגרפי הונגרי
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János
Gyomaendrődi ki kicsoda? Szerk. Szilágyiné Németh Eszter, Kovácsné Nagy Katalin. Gyomaendrőd, Honismereti Egyesület-Szülőföld Baráti Kör, 2004.
Nagy Csaba: A magyar emigráns irodalom lexikona. Bp., Argumentum Kiadó-Petőfi Irodalmi Múzeum és Kortárs Irodalmi Központ, 2000.
Művészeti lexikon. Fel. szerk. Lajta Edit. Bp., Akadémiai Kiadó, 1965-1968.
Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993-.
Révai Új Lexikona. Főszerk. Kollega Tarsoly István. Szekszárd, Babits, 1996-.
Új magyar életrajzi lexikon. Főszerk. Markó László. Bp., Magyar Könyvklub.
Népszabadság (Bp.); 1998. márc. 3.
הערות שוליים

↑  קורות חיים, פרסים, תערוכות, ספרות עליה
↑  פרסים והוקרה (בהונגרית)
↑  Order Of The Star Of The Hungarian People's Republic
↑  עיטור מועצת הנשיאות של הרפובליקה העממית ההונגרית
↑  ELIZABETH KNER, 100, BOOKBINDER
| --- | --- |
בקרת זהויות :  GND: 123011698  ISNI: 0000 0000 7866 1600  NTA: 194206076  VIAF: 74748804   WorldCat (עם VIAF): 74748804
בסטרץ

| --- | --- |
סמל בסטרץסמל בסטרץ

 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת קמצ'ה
 שטח:  11.59 קמ"ר
 אוכלוסייה:  ‏
  ‑ בכפר:  956 (1 בינואר 2020)
 קואורדינטות:  48°09′23″N 21°50′17″E﻿ / ﻿48.156469444444°N 21.837969444444°E﻿ / 48.156469444444; 21.837969444444 
 אזור זמן:  UTC +1
 http://www.beszterec.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בסטרץ(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בסטרץ  he tabBackground:;tabBorder:#aaa;defaultTab:0;
 
בסטרץ (בהונגרית: Beszterec) הוא כפר במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם אוכלוסיית בסטרץ קטנה משמעותית בעשרות השנים האחרונות, מ-1,059 תושבים בשנת 1990 עד 956 תושבים בשנת 2020.
יהודי בסטרץ

יהודים חיו בבסטרץ בתקופות זמן שונות. הקהילה קיבלה את שירותי הדת מקהילת קמצ'ה שהקהילות יחד עם שאר יהודי הונגריה גורשו ונרצחו בשואה
| שנה | מספר היהודים בכפר | כלל האוכלוסייה |
| --- | --- | --- |
| 1840 | 18 |  |
| 1880 | 24 | 367 |
| 1910 | 65 |  |
| 1920 | 63 |  |
| 1930 | 31 |  |
| 1941 | 25 | 1,494 |